ડબ્બા ટ્રેડિંગના ગેરકાયદે ધંધા અંગે હાથ ધરવામાં આવતી કાનૂની કાર્યવાહીમાં સીઆઈડી ક્રાઈમ પાસે સ્ટાફનો અભાવ હોવાથી કોઈ કેસ કરી શકતું નથી. સેબી દ્વારા વખતો વખત પોલીસને પત્રો લખ્યા હોવા છતાં સીઆઈડી ક્રાઈમ વર્ષમાં એકાદ કેસ કરીને સંતોષ માની રહી છે. સીઆઈડી ક્રાઈમના એક અધિકારી નામ નહીં આપવાની શરતે જણાવ્યું હતું કે, સિક્યોરિટી કોન્ટ્રાક્ટર રેગ્યુલેશન એક્ટના કાયદા અંગે તપાસ કરવામાં આવશે. ત્યાર બાદ યોગ્ય કાર્યવાહી માટેના તાબાના અિધકારીઓ સહિત સંબંધિત વ્યક્તિઓને જાણ કરવામાં આવશે. જ્યારે અમદાવાદ શહેર પીસીબી દ્વારા શહેરમાં ઉપરા છાપરી રેડ કરીને કેસો કરવામાં આવ્યા હતા. પરંતુ પાછળથી પોલીસને મલાઈ મળવાનું શરૂ થતા હવે માત્ર કાગળ પર કાર્યવાહી કરીને સંતોષ માની રહી છે.